На основу члана 72. Закона о локалним изборима (\*Сл.гласник РС\*, број 14/22), члана 31. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018),члана 30. и 36. Статута општине Гаџин Хан („Службени лист града Ниша “, број 10/19, 101/19 и 89/22) и члана 187., 188. и 189. Пословника Скупштине општине Гаџин Хан („Службени лист града Ниша“, број 53/19 и 82/19)

Скупштина општине Гаџин Хан на седници, одржаној 27.06.2023.године, донела је

ОДЛУКУ

О ПОТВРЂИВАЊУ МАНДАТА ОДБОРНИЦИМА У

СКУПШТИНИ ОПШТИНЕ ГАЏИН ХАН

Члан 1.

Потврђују се мандати одборницима у Скупштини општине Гаџин Хан и то:

1.Са Изборне листе број 1.  **АЛЕКСАНДАР ВУЧИЋ – ЗА НАШУ ДЕЦУ.**

1.Марини Добреновић, рођеној 1970.године, по занимању електротехничар моторних погона из Дуката и

2.Анђели Миљковић, рођеној 1999. године, по занимању студент факултета Заштите на раду из Гаџиног Хана

Члан 2.

Мандат новим одборницима потврђује се из разлога престанка мандата одборницима Бобану Радоњићу и Живојину Миленковићу, који је поднели писане оставке.

Члан 3.

Мандат одборницима траје до истека мандата одборницима сазив 2020/2024.

Члан 4.

Ова Одлука ступа на снагу даном доношења, а објавиће се у \*Службеном листу града Ниша\*.

Против ове Одлуке може се изјавити жалба Вишем суду у Нишу у року од 7 дана од дана доношења Одлуке.

О б р а з л о ж е њ е

Одборници Бобан Радоњић и Живојин Миленковић, поднели су писане, оверене оставке на место одборника у Скупштини општине Гаџин Хан.

Изборна комисија општине Гаџин Хан, Одбор за административно мандатна питања Скупштине општине Гаџин Хан доделиле су мандат Марини Добреновић и Анђели Миљковић као следећима са Збирне изборне листе број 013-1-31/2020-II-2 од 9. јуна 2020.године. Општинско веће општине Гаџин Хан дало је предлог о потврђивању мандата. Скупштина општине Гаџин Хан одлучила је као у диспозитиву одлуке.

Број:06- /2023-II

У Гаџином Хану, дана 27.06. 2023.године.

СКУПШТИНА ОПШТИНЕ ГАЏИН ХАН

ПРЕДСЕДАВАЈУЋИ